section_heading: Gonoreja kod žena
paragraph_text: Bolest se teže otkriva kod žena, a najčešći simptomi su bijelo-žućkasti ili žuto-zelenkasti vaginalni iscjedak, peckanje pri mokrenju i oštećenost stidnice. Potrebno ju je liječiti jer se u protivnom može proširiti na unutarnje organe, kao što su maternica, jajovodi i jajnici. Nakon što se proširi može doći do upale, a simptomi su bolovi u zdjelici, grčevi i povišena temperatura. Ponekad se javljaju i znaci upale potrbušnice, mučnina i povraćanje. Nakon duljeg vremena može doći i do začepljenja jajovoda, a samim time i do neplodnosti.